Diari Oficial de la Generalitat Valenciana


Sumari del DOGV 5123, del 27-10-2005 (2005/11549)

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Xebic a l'Institut d'Educació Secundària d'Ondara.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11350


Data del document
:   12-08-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Ondara
    * ensenyament públic
    * centre d'ensenyament

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Xebic a l'Institut d'Educació Secundària d'Ondara. [2005/X11355]  
El consell escolar de l'Institut d'Educació Secundària d'Ondara, en la sessió celebrada el 31 de gener de 2005, va aprovar sol·licitar per al mencionat centre la denominació específica de Xebic.  
Esta proposta va ser aprovada pel ple de la corporació local, en sessió celebrada el dia 26 de maig de 2005 i disposa, a més, de l'informe favorable de la inspecció educativa de la Direcció Territorial de Cultura, Educació i Esport d'Alacant, amb data de 29 de juny de 2005.  
Xebic és una accepció lingüística valenciana d'origen àrab que significa «xarxa de pous», expressió de gran sonoritat i musicalitat. És, a més, el topònim d'una de les partides de la localitat d'Ondara. L'elecció d'esta denominació per al centre se centra en el fet que el citat Institut està ubicat en l'àrea d'influència de la dita partida.  
L'article 13 de la Llei Orgànica 8/1985, de 3 de juliol, reguladora del Dret a l'Educació establix que tots els centres han de tindre una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb idèntica denominació específica o que puga induir a error o confusió. El Registre de Centres Docents de la Comunitat Valenciana va certificar, el 20 de juliol de 2005, que no hi ha cap centre inscrit amb la dita denominació específica a la localitat d'Ondara.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Concedir la denominació específica de Xebic a l'Institut d'Educació Secundària d'Ondara, codi 72803524.  
DISPOSICIÓ ADDICIONAL ÚNICA  
Esta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
La present orde produirà el seus efectes des del dia de la publicació en el Diari Oficial de la Generalitat Valenciana.  
Segona  
Conformement amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 12 d'agost de 2005  
El conseller de Cultura, Educació i Esport,  
ALEJANDRO FONT DE MORA TURÓN